নায়লা ঊষা গোপাকুমার (জন্ম ২৫ মার্চ ১৯৮৪) একজন ভারতীয় চলচ্চিত্র অভিনেত্রী, টেলিভিশন উপস্থাপিকা এবং রেডিও জকি। দুবাইয়ে হিট ৯৬.৭-এ প্রায় এক দশক ধরে একজন রেডিও জকি হিসেবে কাজ করার পর ২০১৩ সালে কুঞ্জনাথান কাদা চলচ্চিত্রে অভিনয়ের মধ্য দিয়ে চলচ্চিত্রে তার অভিষেক ঘটে।  প্রারম্ভিক জীবন নায়লার বাবা গোপাকুমার ও মা ঊষা কুমারী। তিনি ত্রিবান্দ্রমের হলি অ্যাঞ্জেল'স কনভেন্ট ত্রিবান্দ্রমে পড়াশোনা করেছেন। ২০০৪ সালে তিনি দুবাই চলে যান এবং হিট ৯৬.৭ রেডিও স্টেশনে যোগদান করেন, যেখাকে তিনি একজন রেডিও জকি হিসাবে কাজ করেছিলেন।   পেশাজীবন  ২০১৩ সালে নায়লা ঊষা সেলিম আহমেদের কুঞ্জনাথান্তে কাদা চলচ্চিত্রে মামোত্তির বিপরীতে অভিনয়ের মাধ্যমে মালয়ালম চলচ্চিত্রে অভিষেক করেন। দুবাইয়ে বেশ কিছু অনুষ্ঠানে নায়লার সাথে কথা বলার মাধ্যমে নায়লা পূর্ব থেকেই আহমেদের পরিচিত ছিলেন। আহমেদ তাকে চলচ্চিত্রটির প্রধান নারী চরিত্রে অভিনয়ের প্রস্তাব দিয়েছিলেন। চলচ্চিত্রটিতে তিনি অসুখী দাম্পত্য জীবনের মধ্য দিয়ে যাওয়া ছিথিরা নামের এক নারীর ভূমিকায় অভিনয় করেন।  এর পরের বছর তার দ্বিতীয় চলচ্চিত্র পুনইয়ালান আগারবাত্তিস মুক্তি পায়, যেখানে তিনি এক স্পন্দশীল তরুণীর ভূমিকায় অভিনয় করেন। চরিত্রটিকে তিনি নিজের সাথে তুলনা করেছেন। চরিত্রটিরবসাথে তার মিল থাকায় চলচ্চিত্রটিতে তিনি তার নিজেরই প্রকৃত অভিব্যক্তি ও পোশাক ব্যবহার করেছেন। যদিও কুঞ্জনাথান কাদা চলচ্চিত্রে গুরুত্বপূর্ণ চরিত্রে অভিনয় করেছেন, কিন্তু তার মতে পুনইয়ালান আগারবাতিস তাকে পরিচিতি এনে দিয়েছিল।  ২০১৪ সালে তিনি আশিক আবু পরিচালিত অপরাধর্মী গ্যাংস্টার চলচ্চিত্রে এবং ২০১৫ সালে দিপু করুনাকরনের থ্রিলার চলচ্চিত্র ফায়ারম্যান-এ প্রধান নারী চরিত্রে অভিনয় করেছেন। ২০১৬ থেকে ২০১৭ সাল পর্যন্ত তিনি মাজহাবিল মানোরামাতে মিনিট টু উইন ইট অনুষ্ঠানের সঞ্চালনা করেন। ২০১৮ সালে তিনি দিওয়ানজিমুলা গ্র্যান্ড প্রিক্স-এ ইফিমোল চলচ্চিত্রে অভিনয় করেন। ২০১৯ সালে তার দুইটি চলচ্চিত্র মুক্তি পায়, পৃথ্বীরাজ সুকুমারন পরিচালিত অ্যাকশন ড্রামা চলচ্চিত্র লুসিফার, যাতে তিনি এক টিভি চ্যানেল নির্বাহীর চরিত্রে অভিনয় করেছেন এবং জোশি পরিচালিত অ্যাকশন ড্রামা পোরিনজু মরিয়ম হোসে চলচ্চিত্রের তিনটি নাম ভূমিকার একটি মরিয়ম চরিত্রে অভিনয় করেন। উভয় চলচ্চিত্রই বাণিজ্যিক সফলতা পেয়েছিল।   ব্যক্তিগত জীবন  নায়লা ঊষা চলচ্চিত্রে অভিনয় শুরু করার আগে ২০০৭ সালের জানুয়ারি মাসে রনা রাজনকে বিয়ে করেন। তাদের অর্ণব নামে এক পুত্র সন্তান রয়েছে। https://malayalam.filmibeat.com/news/actress-nayla-usha-with-her-husband-son-021568.html   চলচ্চিত্র তালিকা  চলচ্চিত্র  বছর  শিরোনাম  চরিত্র   মন্তব্য২০১৩  কুঞ্জনাথান্তে কাদা  ছিথিরা  এশিয়া ভিশন এ্যাওয়ার্ড - বেস্ট ডেবুডেন্ট অ্যাক্ট্রেস পুনইয়ালান আগারবাতিস  অনু  ২০১৪  গ্যাংস্টার  সানা ইব্রাহিম  ২০১৫  ফায়ারম্যান  শেরিন থমাস আইপিএস পথিমারিআরজে হিসাবে নিজ চরিত্রেখন্ডাংশে অভিনয় ২০১৮  দিওয়ানজিমুল্লা গ্র্যান্ড প্রিক্স  ইফিমোল ২০১৯লুসিফারঅরুন্ধতী পরিনজু মরিয়ম হোসে  আলাপত মরিয়ম   টেলিভিশন  বছর  অনুষ্ঠান  ভূমিকা   চ্যানেল ২০১৬–২০১৭  মিনিট টু উইন ইট  সঞ্চালিকা  মাজহাবিল মানোরামা   গ্লোবাল গ্রিটিংস  সঞ্চালিকা  এশিয়ানেট  পুরস্কার ২০২০- রামু কারিয়াত এ্যাওয়ার্ড ফর বেস্ট অ্যাক্ট্রেস (পরিনজু মরিয়ম হোসে)  ২০১৭ - ফ্লাওয়ার্স টিভি অ্যাওয়ার্ডস ফর বেস্ট অ্যঙ্কর (মিনিট টু উইন ইট)  ২০১৩ - এশিয়াভিশন এ্যাওয়ার্ড ফর বেস্ট ডেবুডেন্ট অ্যাক্টর - কুঞ্জনাথান্তে কাদা  ২০১২ - মাসালা অ্যাওয়ার্ড ফর বেস্ট রেডিও প্রেজেন্টার (আরজে)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তিরুবনন্তপুরমের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী